Բերկշիրյան խոզ
**Բերկշիրյան խոզ**,խոզերի վաղահաս ցեղատեսակներից։ Բազմացրել են Բերկշիրյան կոմսությունում տեղի ուշահաս խոշոր խոզերի և վաղահաս արու խոզերի խաչասերման ճանապարհով, մասամբ սիամական և չինական ցեղատեսակների հետ։
ՈՒնեն լայն և ուղիղ մեջք։ Ոտքերը կարճ են։ Ազդրը հասնում է մինչև կարճ և ամուր ոտքերի ցատկելու հոդերը։ Դունչը համեմատաբար կարճ է՝ վեր ցցված քթով։ Սկզբում բերկշիրյան խոզերը եղել են կարմրավուն կամ ավազոտ-դարչնագույն, երբեմն `բծերով։

1700-ականներին բուծողները բերկշիրյան խոզերի խաչասերումն իրականացրել են բրիտանական գյուղատնտեսության մեջ հայտնված չինական և սիամական խոզերի հետ։ Դրանից հետո վերջիններս ստացել են սև մաշկի գույն, ոտքերի, քթի և պոչի հատվածներում՝ սպիտակ։ Պտղաբերությունը կազմում է 8-9 խոճկորներ։ Կենդանի քաշը 200-250 կգ է։ Մատղաշների օրական միջին քաշաճը կազմում է 600-700 գ.:

Որպես սնունդ
------------

Բերկշիրյան խոզերի միսը գնահատվում է հյութեղ, համեղ և ծամելու համար դյուրին։ ՈՒնի վարդագույն երանգ։ Ճարպի բարձր պարունակության շնորհիվ միսը կարելի է եփել երկար և բարձր ջերմաստիճանով։ Ըստ Այովայի պետական համալսարանի սննդի գիտության պրոֆեսոր Քենեթ Պրուսայի, pH-ի պարունակությունը մսում մի փոքր բարձր է։ Վերջինս միսը դարձնում է ավելի մուգ, պինդ և համեղ։ Մսի համային ընդհանուր հատկանիշները բնութագրելիս հաշվի է առնվում ավելի շատ pH-ի բարձր քանակություննը, քան ճարպ պարունակությունը մսում։

Նախկին ԽՍՀՄ երկրներում
----------------------

Բազմանում են Կենտրոնական և Հարավային Ղազախստանի տնտեսություններում։ Ռուսաստանում առկա չեն եղել 1970 թվականից, չնայած բերկշիրյան խոզերը փորձարկվել են լիվենյան, հյուսիսկովկասյան, կեմերովյան ռուսական ցեղատեսակների աճեցման համար ։

ԱՄՆ-ում
-------

Միացյալ Նահանգներում Բերկշիրյան ամերիկյան ասոցիացիան, որը հիմնադրվել է 1875 թ.-ին, բերկշիրյան է ճանաչում միայն այն խոզերին, որոնք ուղղակիորեն ներմուծվում են հաստատված անգլիական նախիրներից կամ նրանցից, որոնք ուղղակիորեն սերում եմ այդպիսի ներմուծված կենդանիներին։ Ասոցիացիան խոզերի առաջին ռեգիստրն է որը ստեղծվել է, և առաջին խոզուկը գրանցվել է «Ace of Spades» անվանումով է եղել, որ որը բուծել է Վիկտորիա թագուհին։

Պատկերասրահ
-----------

* 
* 
*

Ծանոթագրություններ
------------------

1. ↑  Ekarius, Carol (2009 թ․ փետրվարի 19). "Berkshire Pigs For Small Farms".
2. ↑  American Berkshire Association (1996 թ․ ապրիլի 18). "Breeds of Livestock - Berkshire Swine".
3. ↑  Berkshire - New Zealand Pig Breeders Association website
4. 1 2  Zeldes, Leah A. (2010 թ․ հունվարի 27). "Eat this! Berkshire pork, a meaty heritage". *Dining Chicago*. Chicago's Restaurant & Entertainment Guide, Inc. Արխիվացված է the original 2010 թ․ փետրվարի 1-ին. Retrieved 2010 թ․ հունվարի 27. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  Premium (High-End) Pork Cooks Illustrated, July, 2011
6. ↑  "History – American Berkshire Association" (in ամերիկյան անգլերեն). Արխիվացված է the original 2019 թ․ մայիսի 28-ին. Retrieved 2019 թ․ մայիսի 28. `{{cite web}}`: Unknown parameter `|dead-url=` ignored (`|url-status=` suggested) (help)

Գրականություն
-------------

* Беркширская порода, ссылка=, автор=В. Д. Кабанов
* *Kazakhstan : nat︠s︡ionalʹnai︠a︡ ėnt︠s︡iklopedii︠a︡*. Almaty: Glavnai︠a︡ redakt︠s︡ii︠a︡ "Qazaq ėnt︠s︡iklopedii︠a︡sy". 2004-2006. ISBN 9965-9389-9-7. OCLC 70249814.
* Беркширская порода свиней //
* Сельскохозяйственный энциклопедический словарь. — М.: Советская энциклопедия, 1989. Из БРЭ:
* *Кабанов В. Д. Тереньтьева А. С.* Породы свиней. — М. 1985.
* *Кабанов В. Д.* Свиноводство. — М. 2001.

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 2, էջ 425)։*  |